Държавен вестник, бр. 97, 2012 г., стр. 27

БРОЙ  97	
Д Ъ Р Ж А В Е Н  В Е С Т Н И К 	
СТР.  27  
1. дирекция „Правно-нормативно обслужване 
и обществени поръчки“;
2. дирекция „Бюджет, финанси и счетоводство“;
3. дирекция „Стопанска дейност, човешки ре­
сурси, канцелария и информационно обслужване“.
Специализираната администрация е организи­
рана в 12 дирекции и включва:
1. дирекция „Управление на водите“;
2. дирекция „Земни недра и подземни богат­
ства“;
3. дирекция „Политики по околната среда“;
4. дирекция „Национална служба за защита 
на природата“;
5. дирекция „Опазване чистотата на въздуха“;
6. дирекция „Превантивна дейност“;
7. дирекция „Политика по изменение на кли­
мата“;
8. дирекция „Управление на отпадъците“;
9. дирекция „Кохезионна политика за околна 
среда“;
10. дирекция „Координация по въпросите на 
Европейския съюз и международно сътрудни­
чество“;
11. дирекция „Европейски и международни 
проекти“;
12. дирекция „Фондове на Европейския съюз 
за околна среда“. 
Съгласно Устройствения правилник общата 
численост на персонала на МОСВ е определена 
на 1868 бройки, в т.ч. 441 бр. в централната адми­
нистрация и 1427 бр. във второстепенните разпо­
редители с бюджетни кредити (Изпълнителната 
агенция по околна среда, 16 регионални инспекции 
по околната среда и водите, 4 басейнови дирекции, 
3 дирекции „Национални паркове“). По данни от 
Отчета на МОСВ за изпълнението на провеж­
даните политики за деветмесечието на 2010 г. 
числеността на щатния персонал към 30.09.2010 г. 
възлиза на 1787 души. Съгласно същия доклад 
общият брой персонал за водите в структурите 
на МОСВ е 328 души (18 %).
Длъжностното и поименното щатно разписа­
ние на министерството се утвърждава от минис­
търа на околната среда и водите при спазване 
на изискванията на Единния класификатор на 
длъжностите в администрацията (приет с ПМС 
№ 35 от 2000 г.). 
Към момента на проучването (м. ноември 
2010 г.), по данни от Административния регистър, 
заетите щатни бройки в централната админи­
страция на МОСВ са 394. Незаетите длъжности 
(47 бр.) представляват около 10 % от общата щатна 
численост, като почти всички от тях (96 %) са 
в специализираната администрация. Назначени 
по служебно правоотношение са 94 % от целия 
персонал.
Поради тясната взаимосвързаност и пре­
плитане на дейности по водите е трудно да се 
определи точният брой на служителите, изпъл­
няващи функции само в областта на водите в 
самото министерство. 
С преки функции за водите е дирекция 
„Управление на водите“. По мнение на интер­
вюираните участници при посещението на място 
„трудно е да се очертае точно разделна граница 
между дейностите по водите и другите дейности 
по околна среда поради множеството допирни точки 
и преплетени функции“. Функции и задачи по уп­
равлението и опазването на водите имат и други 
дирекции в МОСВ. Според отчета на МОСВ в 
изпълнението на Програма „Оценка, управление 
и опазване на водите на Република България“ 
участват и служители от: дирекция „Кохезионна 
политика за околна среда“, която изпълнява 
функциите на управляващ орган на оперативна 
програма „Околна среда 2007 – 2013 г.“; дирекция 
„Фондове на Европейския съюз за околна среда“, 
която изпълнява функциите на междинно звено 
по ОП „Околна среда“; и дирекция „Европейски 
и международни проекти“, която изпълнява дей­
ностите по подготовка, изпълнение, монито­
ринг и контрол на международни и европейски 
проекти извън тези по ОПОС и функциите на 
Управляващ орган по Кохезионен фонд, създаден 
с Регламент 1164/94.
Дирекция „Управление на водите“ има водеща 
роля при изпълнението на Програма „Оценка, 
управление и опазване на водните ресурси на 
Република България“ от програмния бюджет на 
МОСВ. Дирекцията: 1. осъществява управлението 
на водите на национално равнище; 2. извършва 
координация, методическо ръководство, анализ 
и контрол на дейността на басейновите дирек­
ции при оперативното управление на водите; 
3. взаимодейства с други централни ведомства 
и техните регионални структури при осъщест­
вяване управлението на водите.
Дирекцията участва също в разработването 
на политиката на държавата за двустранно и 
многостранно сътрудничество в областта на 
използването и опазването на водите, в разработ­
ването на Национална стратегия за управление 
и развитие на водния сектор и на национални 
програми в областта на опазването и устойчивото 
развитие на водите. Дирекцията води регистър 
на разрешителните, издадени от министъра на 
околната среда и водите, и на предоставените 
концесии за минерални води изключителна дър­
жавна собственост и обобщава специализираните 
карти, регистрите и информационната система, 
които се водят от басейновите дирекции. 
Щатният персонал в дирекция „Управление 
на водите“ е 33 души, което представлява около 
10 % от заетите в специализираната администра­
ция. Няма незаети щатни бройки.
В количествено отношение наличният щатен 
персонал може да се оцени като достатъчен, при 
положение че служителите притежават необходи­
мата професионална подготовка и квалификация 
за изпълнение на функциите и задачите. 
По мнението на интервюираните обаче ква­
лификацията на служителите не отговаря в 
необходимата степен на задачите, които следва 
да изпълняват. В квалификационен аспект про­
блемите произтичат не толкова от липсата на 
кадри с формално съответстващи на потребно­
стите специалности, колкото от недостатъчната 
подготовка и липсата дори на минимален профе­
сионален и практически опит у кандидатите за 
работа. Естеството на работата в министерството 
налага високи изисквания „на входа“, които